google/wiki40b huggingface dataset:
יהודה יוצא למלחמה

עלילה

יהודה יצחקוב, נער בכיתה י', מתגורר בחולון יחד עם אמא שלו, שמגדלת אותו לבדה ומתמודדת עם קשיי פרנסה. אלא שלנער הזה יש חלום ענק, שכדי להגשימו עליו ללכת כנגד כל הסיכויים: להיות טייס קרב בחיל האוויר הישראלי. כך, הוא מאמין, יוכל לשנות את העתיד האפור שהמקום הדל והקשה ממנו בא מייעד לו. בתחילה נדמה לו שכולם נגדו: אמו, מוריו וחבריו. נדמה שאין סיכוי שיוכל "לקחת את עצמו בידיים". אבל אחרי זמן מה מבין יהודה שהכח בידיו, ואם הוא רוצה משהו, שום דבר (כמעט) לא יכול לעצור בעדו. במשך 6 שנים עוקבים יוצרי הסדרה אחר יהודה, מהיותו נער בתחילת תיכון ועד אחרי גיוסו לצה"ל, ומביאים דיוקן של בחור שמנסה לנפץ את תקרת הזכוכית שמעל ראשו. הוא עבר בהצלחה את המיונים אך לפני הגיוס הרשמי חיל האוויר החליט לא לגייסו הכל בגלל אביו (שהיה סוחר סמים). יהודה לא ויתר על החלום והחליט לגשת לחיל האוויר דרך קצונה ולכן התגייס לצנחנים, עבר מסע כומתה וסיים את הטירונות. אך שוב פעם בגלל חוסר מזל יהודה הלך בשכונתו (כאשר שיפצו את המדרכה) וסובב את הברך. הוא קיבל פרופיל 24 והצבא החליט לשחררו, אך ליהודה היה חלום חדש. הוא עבר את הפסיכומטרי בהצלחה וחלומו כעת הוא ללמוד באוניברסיטה (חלום שסוף כל סוף הגשים) וללמוד הנדסת חשמל.
הסדרה משודרת מפעם לפעם בערוץ yes דוקו ושודרה גם בערוץ 10.

כיום

בשנת 2016 יצא יהודה יצחקוב יצא לתוכנית המציאות " המשימה: אמזונס", שם לקח חלק שהיה בקבוצת יגואר והיווה לאחד השחקנים החזקים במשחק. 
יהודה הוכרז כזוכה בתוכנית וזכה במיליון שקל.
ג'יל שטיין

קורות חיים

נולדה באילינוי, למשפחה יהודית-רפורמית להורים ממוצא רוסי. בשנת 1973, שטיין סיימה בהצטיינות לימודי פסיכולוגיה, סוציולוגיה, ואנתרופולוגיה באוניברסיטת הרווארד. נשואה לרופא וחיה כיום במסצ'וסטס. היא מגדירה את עצמה כאגנוסטית. לאחר מכן המשיכה באוניברסיטה זו לימודי רפואה ולאחר שסיימה את לימודיה, שטיין עסקה ברפואה פנימית במשך 25 שנה. היא פרשה מהעיסוק בשנת 2006. בשנת 1998 החלה באקטיביזם הקשור לקיימות, ואף פירסמה מחקרים רפואיים בנושא.

יחסה לישראל

שטיין האשימה את ממשלת ישראל ב"אפרטהייד", רצח, התנחלויות בלתי חוקיות, הטלת מצורים, בניית פצצות גרעיניות, מעצר ללא הגבלת זמן, עונש קולקטיבי והפרת החוק הבינלאומי.
היא תומכת במאבק החרם של תנועת ה-BDS נגד ישראל ורואה בראש ממשלת ישראל בנימין נתניהו "פושע מלחמה".
יחד עם זאת, כאשר נשאלה בספטמבר 2016 על עמדתה לגבי עדיפותו של פתרון שתי מדינות על פני פתרון של מדינה אחת, שטיין השיבה: "אני מרגישה שאיני מצויה בנושא כפי שאני צריכה להיות כדי להביע דעה באמת".
עם מותו של ניצול השואה וזוכה פרס נובל לשלום אלי ויזל, שטיין כתבה לשבחו בדף הפייסבוק שלה, אך מחקה את הפוסט שלה לאחר שפעילים אנטי-ישראלים בטוויטר תקפו את הפוסט בשל הציונות של ויזל.
מצחיקונת (מחזמר)

תקציר העלילה

עלילת המחזמר מתרחשת בארצות הברית, בעיקר בניו יורק ובסביבתה, זמן קצר לפני ובמהלך מלחמת העולם הראשונה. פאני ברייס, כוכבת המופע "שיגיונות זיגפלד", מחכה לשיחרורו מהכלא של בעלה, ניקי ארנשטיין, ומעלה זכרונות על חייהם המשותפים.

מערכה ראשונה

פאני ברייס היא שחקנית שאפתנית צעירה, שלראשונה מתקבלת למופע בוודוויל. אמה - גב' ברייס - וחברתה - גב' סטרייקוש - מנסות להניא אותה מעסקי השעשועים משום שפאני איננה בעלת יופי טיפוסי ("אם את לא מהממת"). אבל פאני מתמידה ("כוכבת על"), נעזרת ומעודדת על ידי אדי ריאן, כוריאוגרף אותו היא פוגשת מאחורי הקלעים. בעוד הקריירה שלה ממריאה, פאני פוגשת בניק ארנשטיין, מהמר חלקלק, והיא מתאהבת בו ("יחד"). השניים נפגשים לאכול ארוחת ערב פרטית במסעדה יוקרתית, ומצהירים על אהבתם ("זה גבר זאת אישה"). פאני מחליטה להינשא לניק, למרות ההתמכרות שלו להימורים ("לא יחרבו לי את המסיבה").

מערכה שנייה

פאני וניקי נישאים, ועוברים לגור יחד באחוזה יוקרתית בלונג איילנד. פאני הופכת לכוכבת-על של מופעי שיגיונות זיגפלד, בעוד ניק פונה לעסקים. הוא פונה אל זיגפלד שישקיע מכספו, ולאחר שהוא מסרב - פאני מציע לניק כי היא תשקיע מכספה. המיזם של ניק נכשל, והזוג מפסיד כסף רב. ניק מחליט להיכנס לשוק האג"ח יחד עם שותפים מפוקפקים, אך מסתבך ונעצר בחשד למעילה. לאחר שיחרורו מהכלא, פאני וניק נפגשים אך מחליטים להיפרד. פאני, שבורת לב, מחליטה לשקם את חייה.
שחור (כישוף)

נוסחאות כלליות לביטול התקאף

כשמתגלה התקאף אצל אחד מבני הזוג וסבורים שמכירים את המבצע, הולכים אליו ההורים וכן רבנים ומנסים לבטל את רוע הגזירה באמצעות מתן מתנות ושכנוע. אם אין מצליחים למצוא את האחראי לתקאף, הולכים ל"כותב" כדי שיכתוב נוסחה מבטלת. עם זאת מכינים קטורת של דבק אמוני.

כישוף באמצעות תערובות שונות

שיטה נוספת לביצוע כישוף השחור נעשית דרך ביצוע של טקסים מסוימים העושים שימוש באלמנטים מגופו של האדם שעליו מעוניינים להטיל את הכישוף מהם מכינים תערובות שונות כאשר לכל סוג תערובת שימוש בביצוע כישוף אחר. נוסף על כך, משתמשים בחומרי כישוף, קללות ולחשים שונים המעוררים את הכוחות האחראיים על ביצוע הכישוף. סוגים שונים של כישוף שחור כוללים כישוף אהבה ( נעשה כדי להשיג מישהו שאינו רוצה בכם או להחזיר מישהו שאהב אותכם. כדי לבצע כישוף מסוג זה יש להשיג משהו שמקורו בגוף של האדם שעליו רוצים לבצע כישוף אהבה), כישוף מוות (כישוף העושה שימוש בכוחות על טבעיים על מנת לגרום למוות של מישהו. קיימות סכנות חמורות ביותר כשמבקשים לבצע כישוף מוות), כישוף וודו (כישוף העושה שימוש ברוחות שחיות, בעבור מי שמאמין בוודו, בעולם שלנו. בוודו לכל רוח יש כוח משלה. באמצעות כל רוח ניתן לבצע כישוף וודו שונה. ישנה רוח המתווכת בין עולם הרוחות ועולם בני האדם הקרויה "פאפא לגבה" ולאחר יצירת קשר עימה, ניתן לבצע את כישוף הוודו באמצעות רוח אחרת לפי הצרכים), כישוף כדי לפגוע במישהו.
הטכניקות לביצוע הכישוף הן מגוונות וכוללות סוגים של כישוף דם (קיימים סוגים שונים של כישופי דם ביניהם כישוף העושה שימוש בדם של האדם שמבצע את הכישוף או דם של אדם אחר. בין היתר, כישוף שנוגע לעניינים של דם כמו למשל כישוף נקמת דם. בדרך כלל מדובר על כשפים הכוללים הכנת שיקויים שאחד המרכיבים שלהם הוא דם), כישוף זרע (כישוף באמצעות זרע של אדם אותו רוצים לכשף), כישוף שיער (כישוף באמצעות קווצת שיער של אדם אותו רוצים לכשף), כישופי נרות ועוד.

התרת כישוף שחור- בחור

"התרופה" לכישופי השחור היא קבוצת כישופים אחרת הנקראת בחור. הבחור זהו טקס טיהור שתפקידו שמירה והגנה. הבחור מהווה תפקיד חשוב אצל יוצאי צפון אפריקה.
"הבחור " מכיל טקסי טהרה שונים של אדם או בית בהם יש שימוש בחומרים ומינרלים כגון: שרף, סיב. אותם חומרים נועדים לטיהור כאשר החומר המרכזי המשמש בטקס זה מכונה "בחור" (פירוש מערבית- קטורת 7 המינים). הטקס מתבצע באמצעות כד חרס או כלי בתוכו יש גחלים, כאשר תערובת הקטורת נזרקת פנימה ומפיצה ריח טוב.
בעדות הצפון אפריקאיות טקס זה מוכר והשתרש גם ביוצאי צפון אפריקה היהודים והנוצרים, הבדויים מסיני וכן בתימן.

השחור בתרבות

בשנת 1994 יצא בישראל סרט הקולנוע "שחור", שעלילתו נסובה סביב כישוף השחור. במאי הסרט הוא שמואל הספרי, וכותבת התסריט היא חנה אזולאי-הספרי. סרט זה, בכיכובן של גילה אלמגור, רונית אלקבץ ואורלי בן-גרטי, זכה להצלחה, וזכה בשישה פרסי אופיר.
מנחם בורישו

מנחם בּוֹרֵישׁוֹ (ביידיש: מנחם באָרײשאָ; ברוסית: Менахем Борейшо; באנגלית: Menachem Boreisho)‏ (1888, בריסק, בלארוס – 1949, ניו יורק) הוא שם העט של מנחם גולדברג, שהיה משורר יידיש, מחזאי ועיתונאי.
שיריו הראשונים של בורישו, שנחשב  נדפסו בעיתונות היידיש בשנת 1905. והוא היגר לארצות הברית בשנת 1914, תוך כדי מלחמת העולם הראשונה. ספר שיריו הראשון נדפס באמריקה בשנת 1916.
מנחם בורישו פרסם למעלה מעשרים כרכים ביידיש: שירה, פואמות וביקורת אמנות. הפואמות שלו על פולין זכו בשעתו לתפוצה נרחבת בעולם היהודי. לעברית תורגמו רק שניים מספריו.
אני לא מאמין, אני רובוט?!

תקציר העלילה

עולמו של דני השברירי (יותם ישי) מתערער יום אחד כשהוא מגלה שהוא בכלל רובוט בעל כוחות על. כשחברה שלו (הילי ילון) נעלמת הוא יוצא למצוא אותה בעזרת הבוס שלו, גאון טכנולוגי ומטורף (צחי גראד), ואליהם מצטרף רובוט יהודי ממזרי ושומר מצוות (בקולו של השחקן ההוליוודי רוב שניידר). אבל כוחות גדולים מהם זוממים להשתמש ביכולותיו הרובוטיות של דני לרעה. במסעו להצלת חברתו מגלה דני מהי גבריות אמיתית ומה בין אנשים לרובוטים.

הקרנות בבתי קולנוע ובטלוויזיה בישראל

הסרט הוקרן בבתי הקולנוע בסינמה סיטי, יס פלאנט, רב חן ובבתי קולנוע נוספים ברחבי ישראל. הסרט שודר בערוץ הקולנוע הישראלי של Yes, בערוץ קומדי סנטרל, ערוץ טדי ועוד. כיום ניתן לצפות בסרט בהוט VOD, יס VOD וסלקום טיוי, כמו גם בפלטפורמה האינטרנטית Distrify.
המוות הקטן (סרט)

עלילה

פול (פרנסואה דלב (Delaive)) הוא אמן גאה, שהפרויקט הנוכחי שלו הוא צילום פניהם של גברים בעת שהם מגיעים לאורגזמה. הוא חי ביחד עם מרסיאל (מרסיאל ז'אק), בן-זוגו.
קאמי אחותו, המנהלת את העסק המשפחתי, לוקחת את פול לבית-החולים, על מנת שיבקר את אביהם, אשר עומד למות ממחלת הסרטן. פול לא ראה את אביו מזה שש שנים, ואת כל חייו העביר עם האמונה כי אביו חושב שהוא מכוער, ואולי אף חושב שהילד לא שלו.
כאשר אביו חסר הכרה, חומק פול לחדרו, מפשיט אותו מכל בגדיו ומצלם אותו בעירום, עבור הפרויקט שלו. קאמי תופסת על חם את פול באמצע הצילומים, ומגרשת אותו מהחדר, בטענה שאין לו כבוד כלפיו אביו. פול טוען שהוא אינו צריך לבקש רשות לצלם את אביו כך, כשם שלא מבקשים רשות מתינוק.
כאשר פול מפתח את התמונות בחדר החושך שבביתו, הוא מתפלא לגלות צילום ובו עיניו של אביו פקוחות. לאחר מות האב, משוחח פול עם אחותו, ומבין ממנה שאביו שיתף איתו פעולה בעת הצילום, כאשר העמיד פנים שהוא ישן. קאמי מוסרת לידיו אוסף תמונות שהאב הוריש לו. בתוך אוסף התמונות מוצא פול תמונה של עצמו כתינוק, בזרועות אביו שמנשק אותו.
תסמונת גולדנהר

שם התסמונת

התסמונת תועדה לראשונה בשנת 1952 על ידי מוריס גולדנהר.

הגורמים למחלה

הגורמים למחלה אינם ידועים, וברוב המקרים היא נחשבת לרב-סיבתית; לאחרונה היו עדויות לדפוסים משפחתיים. יש ראיות אנקדוטיות הדורשות-ביסוס הקושרות חשיפה מסוימת לרעלנים (כגון דיוקסין) במשך תקופת ההיריון ולפניה.

דרכי הטיפול

הטיפול הוא בדרך כלל כירורגי, על מנת לסייע לילד בהתפתחות ולתיקון המומים בפנים או בחוט השדרה, בהם השתלות עצם בלסת, תיקון החך/השפה, תיקון פגמים לבביים, ניתוחים בחוט השדרה, ניתוחים אסתטיים להורדת גידולי עור, ועזרי שמיעה המותקנים באוזן אחת או בשתי האוזניים.
חלק מבעלי התסמונת יסתייעו, לכשיגדלו, בעזרי שמיעה או במשקפיים.
כריס מרפי

ביוגרפיה

מרפי נולד בוייט פליינס שבניו יורק כבנם של קתרין וסקוט מרפי במשפחה בת שלושה ילדים. הוא ממוצא אירי ופולני. אימו עבדה כמורה ואביו כשותף בפירמת עורכי דין. הוא למד לתואר ראשון בבית הספר למשפטים של קונטיקט וכן באוניברסיטת אוקספורד שבאנגליה.
לאחר מכן עבד כמנהל ועוזר בקמפיינים של פוליטיקאים דמוקרטים במדינתו, וכן אצל מנהיג הרוב בסנאט של קונטיקט. בשנת 1998 נבחר לראשונה לבית הנבחרים של מדינת קונטיקט, והביס את המחוקק הרפובליקני שכיהן עד אותה עת 14 שנים. ב-2000 נבחר לכהונה שנייה לאחר שהביס את יריבתו הרפובליקנית בפער גדול.
בשנת 2002 החליט להתמודד על מושב בסנאט של מדינת קונטיקט, ולבסוף נבחר לאחר שהביס את יריבו הרפובליקני. ב-2004 נבחר לכהונה שנייה ושוב זכה לרוב גדול ממניין הקולות. בשנת 2006 החליט להתמודד לבית הנבחרים של ארצות הברית מטעם המחוז ה-5 של קונטיקט. הוא הצליח לגבור על יריבתו הרפובליקנית, ננסי ג'ונסון, שכיהנה כחברה בבית הנבחרים זה 24 שנים. הוא נבחר לכהונה שנייה ב-2008 ולכהונה שלישית ב-2010, ובשתי המערכות ברוב ניכר על פני יריביו.
בינואר 2011 הכריז מרפי כי הוא יתמודד על המושב הפתוח שמותיר הסנאטור העצמאי הפורש ג'ו ליברמן. לאחר שגבר על מזכירת המדינה של קונטיקט לשעבר בבחירות המקדימות של המפלגה הדמוקרטית, הביס את יריבתו הרפובליקנית בבחירות הכלליות בנובמבר 2012.  ב-3 בינואר 2013 החל את כהונתו כסנאטור. בסנאט הוא מכהן כחבר בוועדה להקצבה, בוועידה ליחסי חוץ ובוועידה לחינוך, בריאות, עבודה ופנסיות. בבחירות בשנת 2018 נבחר לכהונה שנייה.
מרפי נשוי לקתרין מאז אוגוסט 2007, ואב לשני בנים.
בנות הפאוור פאף

תקציר העלילה

בנות הפאוור פאף נוצרו כתוצאה מניסוי כושל של פרופסור יוטוניום שניסה לייצר את "הבנות המושלמות" מסוכר, פלפל ו"כל דבר נחמד" (פרפראזה על שיר-הילדים האנגלי הנושן). במהלך הניסוי הוסף בטעות לתרכובת "כימיקל X" שגרם לפיצוץ והביא לבנות את הכוחות העל-טבעיים שלהן. מאותו פיצוץ קיבל הקוף מוג'ו ג'וג'ו, שאז היה קוף המחמד של הפרופסור, את האינטליגנציה שלו ומאפיינים אנושיים, ונשבע לנקום בפרופסור יוטוניום ובבנות הפאוור פאף משום שהפרופסור הפנה את כל תשומת הלב שלו כלפיהן.
לרוב הסדרה עוסקת במלחמה של הבנות בעולם הפשע ובמפלצות הפוקדות את העיר טאונסוויל. הבנות מקבלות דיווח ב"קו החם" שבביתן ישירות מראש העיר ועפות להציל את היום.
כמעט בסוף כל פרק המספר מכריז בציטוט: "ושוב היום ניצל, הודות לבנות הפאוור פאף!"

ספיישל פתיח

ספיישל הפתיח יצאה לאור בשנת 2014 על ידי קרייג מקראקן, הפתיח נוצרה בשביל חגיגת 15 השנים של סדרה זו. הפתיח נעשתה באמצעות פיקסלים. הנה הפתיח
איגנץ פון זייפריד

קריירת הניצוח שלו

בנעוריו שימש זייפריד עוזר מנצח בלהקת האופרה של עמנואל שיקאנדר בתיאטרון על הווידן בווינה. הוא היה למנהל מוזיקלי ב-1797 וכיהן בתיאטרון בבניינו החדש, התיאטר אן דר וין עד 1826.בזכרונותיו הוא מספר על ההפקה הראשונה, בחסות שיקאנדר, של חליל הקסם של מוצרט, ומביא אנקדוטה מעניינת הקשורה במות המלחין כמה שבועות לאחר מכן.
בשנת 1805 ניצח פון זייפריד על הצגת הבכורה של הגרסה המקורית של פידליו מאת בטהובן.

קריירת ההלחנה שלו

על יצירותיו המוזיקליות אומר "מילון גרוב למוזיקה ומוזיקאים": "רב-צדדיותו הקנתה לו מקום יחיד במינו בחיי המוזיקה של וינה; עם זאת, אין כמעט דבר במוזיקה שלו המצטיין במקוריות אמיתית או בייחוד של ממש."
חילן

היסטוריה

החברה הישראלית לעיבוד נתונים בע"מ נוסדה בשנת 1968. תחילה עסקה החברה בפיתוח תוכנה, ולאחר שנים מעטות עברה למתן שירותי עיבוד נתונים כלשכת שירות, בתחום הנהלת חשבונות, שכר ומערכות ייעודיות. מערכת השכר, הנוכחות וניהול משאבי אנוש של החברה החלה לפעול בשנת 1978. בשנת 1984, לקראת יציאתה הראשונה לבורסה לניירות ערך, שינתה החברה את שמה לח.י.ל.ן (ראשי תיבות של החברה הישראלית לעיבוד נתונים). בשנת 1989 פוצלה החברה: השלד הבורסאי שלה שינה שמו לקמור והחברה עברה לתחומי פעילות אחרים. פעילות המחשוב של החברה נמכרה בשלמותה לחברה פרטית בשם חילן (1989), שבבעלות מנהליה הקודמים של ח.י.ל.ן.
בנובמבר 1999 נמכרה כל פעילות המחשוב של חילן (1989) לחברת טלווב. טלווב הוקמה בספטמבר 1992 תחת השם "טלגרף תקשורת בע"מ", עסקה בהוצאה של העיתון היומי "טלגרף", ובמאי 1996 הפכה לשלד בורסאי. בינואר 1999 שינתה החברה את שמה ל"טלווב בע"מ". בנובמבר 1999 רכשה טלווב את פעילותה של "חילן (1989) בע"מ". בעקבות רכישה זו חזרה החברה לפעילות, אם כי בתחום שונה מתחום הפעילות המקורית שלה. בינואר 2000 שונה שמה של החברה ל"חילן טק בע"מ".
מתחילת שנות ה-2000 מחזיק אבי באום בשליטה בחברה ומכהן כמנכ"ל החברה. 
ב-30 באוגוסט 2012 שונה שמה של החברה לשמה הנוכחי: "חילן בע"מ".

בשנים 1996-1993

החל מחודש ספטמבר 1993 נסחרו מניות החברה (בעת שנקראה "טלגרף תקשורת" ועסקה בהוצאת העיתון "טלגרף") בבורסת "מעבר לדלפק" בארצות הברית הנקראת Nasdaq SmallCap Market.
בחודש יוני 1996, כחודש לאחר הפסקת פעילות החברה, הוצאה מניית החברה מבורסת Nasdaq SmallCap Market עקב אי-עמידה בתנאי הסף של בורסה זו, והמסחר במניות החברה נמשך דרך חברת Pink Sheets (הידועה כיום בשם OTC Markets Group), המפעילה גם היא שירותי מסחר "מעבר לדלפק". חלק קטן ממניות החברה (פחות מ-1%) עדיין נסחרות בבורסה זו, אם כי מסחר זה אינו מחייב את החברה בדיווח לבורסה בארצות הברית.

החל משנת 2000

במחצית שנת 2000 הנפיקה חילן לראשונה את מניותיה בבורסה לניירות ערך בתל אביב.
החברה צורפה למדד בלוטק 50 ולמדד טכנולוגיה בבורסה בתל אביב מיד עם השקתם ב-3 באפריל 2011, וכן צורפה למדד טק-עילית מיד עם השקתו ב-11 במאי 2014. 
בדצמבר 2015 נכנסה החברה למדד תל אביב 100.
רונית רובינפלד

ביוגרפיה והשכלה

רובינפלד נולדה ב-1964 באוהיו וגדלה באן ארבור, מישיגן. בילדותה, למדה בתיכון הוּרוֹן (מחזור 1981), שם לקחה חלק בנבחרת הריצת מסלול וריצת שדה. ב-1985 סיימה תואר ראשון בהנדסת חשמל והנדסת מחשבים באוניברסיטת מישיגן. ב-1990 קיבלה תואר דוקטור מאוניברסיטת קליפורניה בברקלי, בהנחיית פרופ' מנואל בלום. בשנים 1990 - 1992 ביצעה פוסט-דוקטורט באוניברסיטת פרינסטון בניו ג'רזי ולאחר מכן באוניברסיטה העברית בירושלים. היא נשואה לפרופ' רן קנטי, גם הוא מדען מחשב מצליח באוניברסיטת תל אביב. יש להם שתי בנות.

קריירה

ב-1992 הצטרפה לפקולטה למדעי המחשב באוניברסיטת קורנל בניו-יורק כפרופסור משנה וב-1998 מונתה לפרופ' חבר. ב-2004 הצטרפה כפרופסור מן המניין בפקולטה להנדסת חשמל ומדעי המחשב במכון הטכנולוגי של מסצ'וסטס בקיימברידג'. ב-2008 קיבלה מינוי כפרופסור מן המניין באוניברסיטת תל אביב.
מחקרה של רובינפלד מתמקד באלגוריתמים אקראיים, אלגוריתמים תת-ליניאריים, בדיקת תכונות מדגמית ולמידה חישובית. בפרט, עבודתה מתמקדת במה שניתן ללמוד על אוסף נתונים גדול על ידי דגימת חלק קטן מהמידע בו. היא הייתה שותפה לכתיבתם של מעל ל-120 מאמרים אקדמיים, אשר צוטטו באלפי מאמרים שונים. אחת מהתוצאות המרכזיות של רובינפלד ובתחום בדיקת תכונות מדגמית בכלל, היא שיטה לבדיקת ליניאריות של פונקציה, אשר פיתחה בעבודתה עם מנואל בלום ומיכאל לובי ב-1993. השיטה מאפשרת, על ידי דגימת מספר קטן של ערכי פונקציה נתונה, לקבוע בהסתברות גבוהה האם הפונקציה קרובה לפונקציה ליניארית או לא.
רובינפלד גם מילאה תפקידים במספר מעבדות מחקר בחברות שונות בתעשייה. ב-1998 שימשה כחוקרת מבקרת במעבדות המחקר של IBM אלמדן בסן חוזה (קליפורניה). בין השנים 1999 ל-2003 שימשה כחוקרת בכירה במעבדות NEC בפרינסטון וב-2004 שימשה כחוקרת במכון רדקליף לחקר המדע ב-MIT.
בנוסף לעבודתה המחקרית, היא פעילה בקהילת מדעי המחשב התאורטיים בכלל ותורת החישוביות בפרט. היא יושבת בוועדת העריכה של מספר כתבי עת מובילים בתחום תורת החישוביות ואלגוריתמים: Information and Computation (בתרגום חופשי, מידע וחישוביות), Theory of Computing Systems (תורת המערכות החישוביות) ו-Algorithmica (אלגוריתמיקה). בנוסף שימשה חברת ועדה פעילה בכנסים רבים בתחום מדעי המחשב התאורטיים. ביניהם: ACM-SIAM SODA, Random, ICALP, Complexity,  COLT, FOCS, ISTCS ו-STOC.
מעיין שטוב

מעיין שְטוּבּ היא חנות כלבו ותיקה בירושלים. החנות, בפינה הצפונית-מערבית של צומת הרחובות יפו והמלך ג'ורג' (צומת האיקסים), נפתחה בראש חודש ניסן ה'ת"ש, 9 באפריל 1940, והייתה למותג ירושלמי ידוע. 
בעלי החנות, משפחת שטוב, הם יוצאי העיר מיינץ בגרמניה, שעלו לארץ ישראל קודם מלחמת העולם השנייה, תוך שהם נוטשים את חנות הכלבו השנייה בגודלה בעיר פרנקפורט שהייתה בבעלותם והייתה בעלת שם דומה: Stubs Quelle. 
לפי תוכנית בינוי שאושרה ב-2008, יוקם במקום חנות הכלבו, שהייתה במבנה דו-קומתי, מבנה חדש בן 10 קומות שישמש למסחר, משרדים ומגורים, מעל שתי קומות תת-קרקעיות לשימוש כמחסנים.

מקור ה"מעיין"

בשם החנות ובסמלה מופיע ציור של מעיין. הסיבה לכך הוא הסיפור שבפי מייסד החנות, יהודה אלכסנדר שטוב. בצעירותו יצא מגליציה לגרמניה על מנת ללמוד תורה. לצורכי מחייתו ותשלום שכר הדירה, שימש כרוכל המציע מוצרי סדקית. שטוב הלך והצליח, במרוצת הזמן רכש עגלה קטנה בה הניח את סחורתו, ולבסוף בנה לעצמו דוכן קבוע ברחוב. באחד הלילות חלם חלום מוזר והנה ברצפת החדר שבו התגורר נובע מעיין ובו דגים חיים, והוא עומד ודג אותם. כשהגיעו ימי החגים, נסע למשפחתו, וכשנכנס ליחידות אצל רבו האדמו"ר מבאבוב, סיפר לו את דבר החלום אשר חלם. האדמו"ר רבי שלמה הלברשטאם האזין ופסק: "דגים הם סימן למזל ולברכה, מים נובעים הם סימן לשפע - הרחב עסקיך ותזכה להצלחה מאת ה'""]. כשחזר שטוב למיינץ, פתח חנות קטנה, ואחר כך חנות גדולה יותר, עד שפתח חנות שהשתרעה על בלוק שלם, השנייה בגודלה בפרנקפורט, והיא נקראה: Stubs Quelle - "המעיין של שטוב".

הכלבו בגרמניה

החנות נשאה אופי משפחתי. הזבנים היו בני המשפחה היהודית. המוניטין שלה היו המקצועיות והיושר. בניגוד לכלל החנויות שהיו פתוחות ביום השבת, חנותו של שטוב נותרה סגורה בשבת. זמני פתיחת החנות במוצאי שבת פורסמו, ותורים ארוכים השתרכו בפתח החנות והמתינו בסבלנות לפתיחתה במוצאי שבת.
לאחר שעלו הנאצים לשלטון ב-1933, ולאחר כמה תקריות אנטישמיות שכללו פריצה אלימה של אנשי האס אה לחנות בשנת 1934, נמלטו יהודה אלכסנדר שטוב ובנו וחתנו לארץ ישראל והגיעו לירושלים.

בירושלים

בני המשפחה שכרו חמש חנויות קטנות מאת יורשי עזבון חיים ולירו, בעל קרקעות במרכז העיר, והם פרסמו מודעה: "בקרוב ייפתח בית מסחר לכל מיני סחורות מצרכים מעין שטוב רח' יפו, פינת צ'נסלור. תחכו - בכל קנייה תחסכו". לאחר הקמת המדינה שמו של רחוב צ'נסלור שונה לשטראוס.
סמל החנות מורכב מהאות העברית "ש", ובאמצעה האות הגרמנית "S", המייצגות את שם המשפחה. מהאותיות נובעים כלפי מעלה קילוחי מים. הסמל "מעיין שטוב" הפך למותג בירושלים.
המיוחד בחנות היה שהיו בה בגדים לכל גיל ולכל עונות השנה לפי האופנה המקובלת, במחירים הוגנים ושירות מסור ואמין. בשנות הצנע בימיה הראשונים של המדינה סיפקה החנות סחורה איכותית וגם בשנים אלו יכלו מעוטי יכולת לקנות בה ולשלם בתשלומים או בהתחייבויות לזמנים לפי בחירה.

התחדשות החנות

בספטמבר 2011 עברה החנות לצד השני של הצומת - לרחוב קינג ג'ורג' 1. במקומה החדש עברה מיתוג מחודש ומתרכזת בהלבשה לנשים בלבד. כמו כן נפתחה חנות למגזר החרדי ברחוב מלכי ישראל בשכונת גאולה.
הלוח הפסיפי

הלוח הפסיפי הוא הלוח הטקטוני הגדול והכבד ביותר בקרום כדור הארץ, העשוי רובו מקרום בזלתי. שטחו למעלה ממאה מיליון קמ"ר והוא נע לכיוון-צפון מערב בקצב של כעשרה ס"מ לשנה.

מיקום וגבולות

ממזרח גובל בלוחות נסקה, קוקוס וחואן דה פוקה בגבול פתיחה, ועם הלוח הצפון-אמריקאי בגבול סגירה, באזור אלסקה, קנדה ומקסיקו ולאורך העתק סן אנדראס. ממערב נסגר הלוח הפסיפי עם הלוח האוסטרלי, הפיליפיני והלוח האמורי (כחלק מהלוח האירו-אסייתי). בגבולו הצפוני והמערבי נמצאת חגורת האש, והיא אחראית ליצירת האיים הרבים באוקיינוס השקט, בהם, איי יפן, איי מריאנה, האיים האלאוטים, טונגה וסמואה וכן הפיליפינים, באזור ההפחתה של הלוח הפסיפי, תחת הלוח הפיליפיני, נוצר שקע מריאנה, המקום העמוק ביותר בעולם. הגבול הדרומי הוא גבול פתיחה עם הלוח האנטארקטי.
במרכז האוקיינוס השקט ישנם גם איים שנוצרו על ידי נקודות חמות באמצע הלוח. הידועים שבהם הם איי הוואי, פולינזיה ואיי מרשל.
אובייקט התחלתי ואובייקט סופי

בתורת הקטגוריות, אובייקט התחלתי ואובייקט סופי הם סוג של אובייקטים בקטגוריה שמהווים עצמי קצה מבחינת המורפיזמים שיוצאים מהם ונכנסים לתוכם. באמצעות בניות בסיסיות אלה ניתן להגדיר בניות מורכבות יותר כגון מכפלה (תורת הקטגוריות) של שני עצמים.
ברכה מעין שבע

מנהגים ודינים נוספים

בקהילות שונות נהוג שהקהל אומר יחד עם החזן חלק מהברכה (החל מ'מגן אבות' ועד 'זכר למעשה בראשית').
בלילי יום טוב גם כן היה ראוי לומר ברכה זו, אך מאחר שלא תקנו חז"ל כן אין מברכים. היות שברכה זו תוקנה כלפי שבת, אין בה אזכור למועדים אחרים, אף אם חל ראש חודש או יום טוב במקביל לשבת.
בשבת שובה אומרים 'המלך הקדוש' במקום 'האל הקדוש', בדומה לשינוי בתפילה הנוהג בכל עשרת ימי תשובה.
תקנה זו בתוקפה גם כיום, למרות שבתי הכנסת נמצאים בשטח המיושב, ואף כשאין מי שאיחר לבוא. אך בשל הסיבות לתיקונה היא נאמרת דווקא במניין במקום קבוע, ולא ביחיד או במניין מזדמן. אולם מנהג ירושלים לאומרו גם במנין מזדמן. 
יש מנהגים שונים אם לאומרו בליל א' דפסח שחל בשבת, וברוב הקהילות לא אומרים אותו.
בקהילות אשכנזיות שונות, וכן במוזיקת הכליזמר נפוץ השימוש בשטייגר "מגן אבות", המכונה כך על שם הנעימה ששימשה לניגון התפילה בבתי הכנסת.
ג'ני אובצ'ארוב

קריירה

אובצ'ארוב גדלה בעיר אומאו שבצפון שוודיה, שם החלה את קריירת טניס השולחן שלה. היא הייתה אלופת שוודיה בטניס שולחן בשנים 2002, 2003 ו-2004. היא שיחקה בנבחרת הנשים של שוודיה בטניס שולחן במשך 8 שנים.

חיים אישיים

ב-2013 נישאה לטניסאי השולחן הגרמני דימיטרי אובצ'ארוב. ב-2016 נולדה לשניים בת.
אלון ספיר

קריירה

ספיר החל את הקריירה שלו בקבוצת הילדים של הפועל חולון. בתיכון החל לשחק בקבוצה הנוער של חולון ולאחר מכן עבר לשחק בקבוצת הכדורסל של אקדמיית וינגייט.
בסיום גיל הנוער הצטרף לקבוצת טריומף ליוברצי מוסקבה הרוסית ובמדיה שיחק עונה אחת שלאחריה שב לישראל.
לאחר שובו לישראל הוחתם ספיר לארבע שנים בקבוצת הבוגרים של הפועל חולון. מליגת העל בכדורסל.
בעונתו הראשונה (2014/15) בקבוצה שותף ספיר ב-24 משחקים בממוצע של 6.6 דקות למשחק ליגה בהן קלע בממוצע נק' אחת במהלך אותה עונה קיבל ספיר את אמונו של מאמן הקבוצה אלעד חסין ששיתף אותו במשחקי הפליאוף בהן שיחק 13.3 דקות בממוצע וקלע 2.8 נק' נתון גבוה יחסית לעונה הסדירה.
בעונתו השנייה (2015/16) בחולון שיחק ספיר כחצי עונה שבהלכה שותף ב־14 משחקים עם ממוצע של 9.8 דקות למשחק ו־1.8 נק', בעקבות פיטוריו של המאמן אלעד חסין והחלפתו בדן שמיר התערער מיקומו של ספיר בקבוצה ובמהלך אותה עונה הושאל להפועל אילת.
במהלך עונה זו שותף ב-16 משחקים בהן שיחק בממוצע 5.8 דק' בסיום אותה עונה השתתף ספיר גם במשחקי הפליאוף בהם שיחק ב־4 משחקים ו־5.2 דק' בממוצע למשחק.
בעונה שלאחריה (2016/17) המשיך ספיר לשחק תחת מדיה של הפועל אילת כאשר הוא תחת חוזה השאלה מהפועל חולון.
בעונה זו הרבה ספיר לשחק ביחס לעונות קודמות ושותף בכ-27 משחקים ושיחק 11.6 דק' בממוצע בליגה כפול מבעונתו הקודמת, גם במשחקי הפליאוף של אותה השנה שיחק ספיר כ-11 דקות בממוצע.
באוגוסט 2017 חתם ספיר במכבי קריית גת מהליגה הלאומית בכדורסל.
באוגוסט 2018 חתם ספיר בהפועל גליל עליון.
ב-21 בינואר 2019 קבע ספיר את שיא הנקודות שלו (34) בניצחון גליל עליון על הפועל חיפה. ב-11 באוגוסט של אותה שנה סיכם באליצור "איתו" אשקלון.
סנדה מרין

סנדה מרין (ברומנית: Sanda Marin, שמה האמיתי היה צ'צ'יליה מריה סימיונסקו -
Cecilia Maria Simionescu, ‏ דצמבר 1900 יאשי - 1961 בוקרשט)
הייתה מחברת ספר הבישול הקלאסי בתחום המטבח הרומני.

נתונים ביוגרפיים

סנדה מרין נולדה בשם צ'צ'יליה מריה סימיונסקו כבת למשפחה מן האליטה האינטלקטואלית של העיר יאשי ברומניה. אביה, יון סימיונסקו היה גאולוג, פלאונטולוג ובוטניקאי, פרופסור באוניברסיטה מגיל צעיר, לימים חבר בהאקדמיה הרומנית. צ'צ'יליה זכתה לחינוך מובחר שכלל לימוד השפות גרמנית, צרפתית ואנגלית על בוריין ולימודי פסנתר בפריז וברומניה אצל פלוריקה מוזיצ'סקו (מורתו של דינו ליפאטי ושל דן גריגורה). גדלה בבית שהתארחו בו מלומדים, סופרים ואמנים רבים.
התחתנה עם הכימאי מיכאי זאפאן וכבעלת בית ומארחת הוכיחה מהר את כישוריה באמנות הקולינרית.
ממורמרת לגבי רמת ספרי הבישול שהיו קיימים בשוק, החליטה לפרסם ספר גסטורנומי משלה, תחת שם העט "סנדה מרין". הספר הפך לציון דרך בספרות הגסטרונומית הרומנית.
צ'צ'יליה מריה זאפאן alias סנדה מרין, נפטרה בגיל 61 בבוקרשט. קברה נמצא בבית הקברות בלו ועל המצבה שלה הותקן זר דפנה ממתכת שעליו כתוב: "מטעם עקרות הבית".

ספרה Carte de bucate

ספר הבישול ("ספר המאכלים") של סנדה מרין הופיע במהדורתו הראשונה בשנת 1936 בהוצאת "קרטיה רומניאסקה", עם הקדמה מאת הסופר פסטורל תאודוריאנו. במקור הוא כולל כ-10,000 מתכונים. אחרי מלחמת העולם השנייה הופיע במהדורה מקוצרת שפורסמה לאחר מכן פעמים חוזרות . העורכים בתקופה הקומוניסטית הסירו את השמות הצרפתיים או הזרים האחרים שהופיעו בספרה המקורי של סנדה מרין. אפילו אחרי הקיצור והשינויים שנערכו בו שימש הספר מקור השראה לדורות של מחברי ספרי בישול ברומניה. בסוף המאה ה-20 הספר תורגם לשפות זרות - אנגלית, גרמנית. בגרסה האנגלית הוא כולל 1,296 מתכונים (Traditional Rumanian Cooking) (1996). בסך הכול הספר של "סנדה מרין" הופיע ברומניה בלפחות 12 מהדורות.
בשנת 2011 הוצאת "הומניטס" בבוקרשט חידשה את המהדורה המקורית של הספר.